sz. melléklet az BI/871-11/2016 nyt. számú KKD-hez

**MŰSZAKI KÖVETELMÉNYEK**

*„Hódmezővásárhely, MH 5. Bocskai István Lövészdandár R-12 sz. épület bővítése és teljes körű átalakításához szükséges tervezési feladatok”* *tárgyú (köz)beszerzési eljáráshoz.*

 **A tervezés tárgya:**

 A tervezés során meg kell tervezni az R/12-es épület egy szinttel történő megnövelését, emeletráépítését. A teljes épület vonatkozásában a meglévő gépészeti rendszerek, fűtési-, elektromos-, víz-, szennyvízvezeték hálózatok teljes elbontását, és új rendszerek, hálózatok beépítését a kapcsolódó segédrendszerek, alhálózatok megtervezésével.

 A teljes épület vonatkozásában minden burkolat elbontandó és helyette új építendő. A belső és külső nyílászárókat korszerű nyílászárókra kell cserélni. A világítási rendszert korszerűre kell cserélni.

 Az épület fűtését és melegvíz ellátását hatékony, energiatakarékos rendszerrel kell tervezni. Újra kell gondolni a helyiségkapcsolatokat, a vizesblokkok, irodák, tantermek, körletek, raktárak, kiegészítő helyiségek elhelyezkedését, méretét, kiosztását.

 Meg kell tervezni az épület villámvédelmét, híradó-informatika rendszerét, biztonságtechnikai elemeit, tűzjelző rendszerét.

 Az épületnek meg kell felelnie az épületek energetikai jellemzőinek meghatározásáról szóló 7/2006 (V. 24.) TNM rendeletben foglaltaknak 2018. évre vonatkozó határértékek figyelembe vételével.

 **Szállítandó példány:**

- az építési engedélyezési dokumentáció papír alapon a hatóság által előírt 6 példány + 1 példány a Megrendelő részére és elektronikusan 4 példányban (CD-n, vagy DVD-n pdf és szerkeszthető formátumban is),

- kiviteli tervek 4 példányban papír alapon és elektronikusan 4 példányban (CD-n, vagy DVD-n pdf és szerkeszthető formátumban is),

- árazott tételes TERC költségvetést 1 példányban papír alapon és elektronikusan 1 példányban (CD-n, vagy DVD-n pdf és szerkeszthető formátumban is),

- árazatlan tételes TERC költségvetést 4 példányban papír alapon és elektronikusan 4 példányban (CD-n, vagy DVD-n pdf és szerkeszthető formátumban is)